Tidligt lørdag morgen blev politi og brandvæsen kaldt ud til havnebassinet i Frederikshavn. Her var en beruset mand hoppet i vandet - og han kunne ikke komme op ved egen hjælp. Det fortæller vagtchef hos Nordjyllands Politi Bent Højgaard. Vidner havde hørt manden råbe om hjælp, og derfor blev redningsmandskab alarmeret. Det fik sat en båd i vandet og fisket den berusede mand op. Manden, en 48-årig fra lokalområdet, hoppede tilsyneladende frivilligt i havnen. Han kan sandsynligvis forvente en bøde, fordi redningsmandskab bruge tid på at komme ham til undsætning.
Politiet blev alarmeret, da en fuld mand ikke kunne komme op af havnebassinet i Frederikshavn.